
ΕΦΗΜΕΡΙΣ ΤΗΣ ΚΥΒΕΡΝΗΣΕ»! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

21 ΑΥΓΟΥΣΤΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

456 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Ένταξη περιοχών Ν. Αρκαδίας στις ειδικές ζώνες που προβλέπονται 

από το Ν. 1262/82 . 1 

Ένταξη Ν. Φωκίδος στις ειδικές ζώνες που προβλέπονται από το Ν. 

1262/82 ... 2 

Τροποποίηση Κανονισμού Λειτουργίας Σχολής Υπαξιωματικών 

Διοικητικών (ΣΥΔ). 3 

Μεταβίβαση Αρμοδιοτήτων Αρχηγού ΓΕΑ . 4 

Σύσταση πάγιας προκαταβολής στο Γενικό Νομαρχιακό Νοσοκο¬ 
μείο Ξάνθης . 5 

Αύξηση πάγιας προκαταβολής του Ι.Κ.Υ . 6 

Πρακτική άσκηση σπουδαστών Τ.Ε.Ι. στο επάγγελμα. 7 

Καθορισμός τιμής κόστους και συγγραφικών δικαιωμάτων αυγγρα- 
μάτων που χορηγούνται δωρεάν στους σπουδαστές των ΤΈΙ . 8 
'ΟρΛ λειτουργίας και οργάνωσης του ΦΕΣΤΙΒΑΛ ΕΛΛΗΝΙΚΟΥ 

ΚΙΝΗΜΑΤΟΓΡΑΦΟΥ. 9 

Χρηματοδότηση από τον ΟΑΕΔ του Δήμου Κιλκίς των Κοινοτήτων 
Κεραμιδιού Μαγνησίας, Μοσχάτου Καρδίτσας, Μητροπόλεως 
Καρδίτσας και ΤΟΕΒ Φερών - Πέπλου, για την εκτέλεση κοινω¬ 
φελών έργων προς απασχόληση ανέργων.'..10 

Τροποποίηση της 45850/12187/30.12.1985 απόφαση περί συ¬ 
γκρότησης Τριμελούς Υπηρεσιακού Συμβουλίου Προσωπικού 
του Υπουργείου Μεταφορών και Επικοινωνιών.11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2118 (1) 


Ένταξη περιοχών Ν. Αρκαδίας στις ειδικές ζώνες που προβλέπονται 
από το Ν. 1262/82. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 
ΚΑΙ ΧΩΡΟΤΑΞΙΑΣ, ΟΙΚΙΣΜΟΥ & ΠΕΡΙΒΑΛΛΟΝΤΟΣ 

Έχοντες υπόψη: 

1. Τις διατάξεις του Ν. 1262/82 «Για την παροχή κινήτρων ενί¬ 
σχυσης Οικονομικής & Περιφ/κής Ανάπτυξης της χώρας και τροπο¬ 
ποίηση συναφών διατάξεων» και ειδικότερα τις Παραγράφους 1, 2, 3 
του άρθρου 3 και παράγρ. 1 του άρθρου 11 αυτού του Νόμου. 

2. Τις διατάξεις του Π.Δ. 816/77 «περί Οργανισμού του Υπουρ¬ 
γείου Συντονισμού». 

3. Το Ν. 1558/85 βάσει του οποίου διαρθρώθηκε το Υπουργικό 
Συμβούλιο και την με αριθμ. ΔΙΟΝΟΣΕ/935/26.6.87 (ΦΕΚ 343/τ. 
Β’/29.6.87) Κοινή Απόφαση του Πρωθυπουργού και του Υπουργού 
Εθνικής Οικονομίας για ανάθεση αρμοδιοτήτων στον Υφυπουργό 
Εθνικής Οικονομίας Θ. Καρατζά. 

4. Την ανάγκη άσκησης Πολιτικής Περιφ/κής Ανάπτυξης στα 
πλαίσια του γενικότερου αναπτυξιακού Προγραμματισμού της χώρας & 
ειδικότερα την ανάγκη επιλεκτικής ενίσχυσης περιοχών ιδιαίτερα προ¬ 


βληματικών, οι οποίες παρουσιάζουν & μια ελάχιστη υποδομή ικανή να 
στηρίξει πιθανές νέες δραστηριότητες. 

5. Τις Προτάσεις των Περιφερειακών Οργάνων Προγραμματισμού, 
αποφασίζουμε: 

1. Εντάσσονται στις ειδικές ζώνες που προβλέπονται από το άρθρο 3 
παράγρ. 3 τού Ν. 1262/82 οι παρακάτω κοινότητες του Ν. Αρκαδίας: 

1) ΚΟΝΤΟΒΑΖΑΙΝΑ, 2) ΤΡΟΠΑΙΑ, 3) ΛΟΥΤΡΑ ΗΡΑΙΑΣ, 4) 
ΒΑΛΤΕΣ1ΝΙΚΟ, 5) ΛΑΓΚΑΔΙΑ, 6) ΔΗΜΗΤΣΑΝΑ, 7) ΣΤΕΝΙΤΣΑ, 
8) ΑΛΩΝΙΣΤΑΙΝΑ, 9) ΠΙΑΝΑ. 10) ΡΟΪΝΟ. 11) ΧΡΥΣΟΒ1ΤΣΙΣ, 
12) ΙΣΑΡΗ, 13) ΠΟΤΑΜΙΑ, 14) ΤΟΥΡΚΟΛΕΚΑ, 15) ΚΑΜΑΡΑ, 
16) ΑΓ. ΠΕΤΡΟΣ, 17) ΚΑΣΤΑΝΙΤΣΑ, 18) ΚΟΣΜΑΣ, 19) ΠΕ- 
ΛΕΤΑ, 20) ΠΗΓΑΔΙ, 21) ΠΟΥΛΗΘΡΑ, 22) ΠΡΑΜΑΤΕΥΤΗ, 23) 
ΠΕΡΑ ΜΕΛΑΝΑ, 24) ΑΓ. ΑΝΔΡΕΑΣ, 25) ΤΙΜΕΝΙΟ (ΟΙΚΙΣΜΟΣ 
ΒΕΡΒΑΙΝΩΝ), 26) ΞΗΡΟΠΗΓΑΔΟ, 27) ΔΟΛΙΑΝΑ, 28) ΚΑΣΤΡΙ, 
29) ΠΑΡΑΛΙΟ ΑΣΤΡΟΣ, 30) ΤΥΡΟΣ, 31) ΣΑΠΟΥΝΑΚΕΪΚΑ. 

2. Στις επιχειρήσεις του άρθρου 2 παράγρ. 1 του Ν. 1262/82, που 
εγκαθίστανται μέσα στα όρια των παραπάνω κοινοτήτων, θα δίδονται 
τα κίνητρα της περιοχής Δ' του Ν. 1262/82. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 4 Αυγούστου 1987 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

θ. ΚΑΡΑΤΖΑΣ Δ. ΤΣΟΒΟΛΑΣ 

ΧΩΡΟΤΑΞΙΑΣ, ΟΙΚΙΣΜΟΥ & ΠΕΡΙΒΑΛΛΟΝΤΟΣ 

Ε. ΚΟΥΛΟΥΜΠΗΣ 
-♦- 

Αριθ, 2119 (2) 

Ένταξη Ν. Φωκίδος στις ειδικές ζώνες που προβλέπονται από το Ν. 

1262/82. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 
ΚΑΙ ΧΩΡΟΤΑΞΙΑΣ, ΟΙΚΙΣΜΟΥ & ΠΕΡΙΒΑΛΛΟΝΤΟΣ 

Έχοντες υπόψη: - 

1. Τις διατάξεις του Ν. 1262/82 «Πια την παροχή κινήτρων ενί¬ 
σχυσης Οικονομικής & Περιφ/κής Ανάπτυξης της χώρας και τροπο¬ 
ποίηση συναφών διατάξεων» και ειδικότερα τις Παραγράφους 1, 2, 3 
του άρθρου 3 και παράγρ. 1 του άρθρου 11 αυτού του Νόμου. 

2. Τις διατάξεις του Π.Δ. 816/77 «περί Οργανισμό του Υπουργείου 
Συντονισμού». 

3. Το Ν. 1558/85 βάσει του οποίου διαρθρώθηκε το Υπουργικό 
Συμβούλιο και την με αριθμ. ΔΙΟΝΟΣΕ/935/26.6.87 (ΦΕΚ 343/τ. 
Β’/29.6.87) Κοινή Απόφαση του Πρωθυπουργού και του Υπουργού 
Εθνικής Οικονομίας για ανάθεση αρμοδιοτήτων στον Υφυπουργό 
Εθνικής Οικονομίας Θ. Καρατζά. 

4. Την ανάγκη άσκησης Πολιτικής Περιφ/κής Ανάπτυξης στα 
πλαίσια του γενικότερου αναπτυξιακού Προγραμματισμού της χώρας 
και το ειδικότερο αναπτυξιακό πρόβλημα του Ν. Φωκίδας σε σχέση με 
την υπόλοιπη περιοχή κινήτρων Γ' του Ν. 1262/82. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


5. Τις Προτάσεις των Περιφερειακών Οργάνων Προγραμματισμού, 
αποφασίζουμε: 

1. Εντάσεται στις ειδικές ζώνες που προβλέπονται από το άρθρο 3 
παράγρ. 3 του Ν. 1262/82 ο Ν. Φωκίδος. 

Στις επιχειρήσεις του άρθρου 2 & 1 του Ν. 1262/82 που εγκαθίστα¬ 
νται μέσα στα όρια του παραπάνω νόμου, θα δίδονται τα κίνητρα της πε¬ 
ριοχής Δ' του Ν. 1262/82. 

Αθήνα, 4 Αυγούστου 1987 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

θ. ΚΑΡΑΤΖΑΣ Δ. ΤΣΟΒΟΛΑΣ 

ΧΩΡΟΤΑΞΙΑΣ - ΟΙΚΙΣΜΟΥ & ΠΕΡΙΒΑΛΛΟΝΤΟΣ 

Ε. ΚΟΥΛΟΥΜΠΗΣ 

-♦- 

Αριθ. 286408/Σ.4431 .. (3) 

Τροποποίηση Κανονισμού Λειτουργίας Σχολής Υπαξιωματικών Διοι¬ 
κητικών (ΣΤΔ). 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντες υπόψη: 

α. Τις διατάξεις του Ν. 660/77 «Περί Υπουργείου Εθνικής Αμύνης». 

β. Την υπ’ αριθμ. 82/1.7.87 Απόφαση του Ανωτάτου Αεροπορικού 
Συμβουλίου (ΑΑΣ/Ολοιχέλειας). 

γ. Την υπ’ αριθμ. πρωτ. 072.2/7/Γ. 1564/6.11.86 Κοινή Από¬ 
φαση του Πρωθυπουργού και Αντιπροέδρου της Κυβέρνησης και 
Υπουργού Εθνικής Άμυνας για την ανάθεση αρμοδιοτήτων Υ ΕΘ Α 
στον ΥΦ ΕΘ Α (ΦΕΚ 784/86 τ. Β'), αποφασίζουμε: 

Εγκρίνουμε όπως στην υπ’ αριθμ. 600/000/ΑΔ. 288573/ 
10.7.86 Απόφαση Υ ΕΘ Α/ΓΕΑ, «Περί Κανονισμού Λειτουργίας ΣΥΔ» 
που δημοσιεύθηκε στο υπ’ αριθμ. 584/17.9.86 ΦΕΚ τ. Β’, πραγματο¬ 
ποιηθούν οι ακόλουθες τροποποιήσεις: 

α. Απάτην παράγραφο 1 του άρθρου 2 (ΕΔΡΑ) να απαλειφθεί η «113 
Πτέρυγα Μάχης» και αντ’ αυτής να γραφεί: «Αεροπορική βάση Σέδες». 

β. Από την παράγραφο 1 του άρθρου 26 (ΚΑΤΑΝΟΜΗ ΕΙΔΙΚΟ¬ 
ΤΗΤΩΝ ΣΕ ΔΟΚΙΜΟΥΣ) ν’ απαλειφθεί η υποπαράγραφος α (Διοικητή 
της Μονάδος που εδρεύει η Σχολή) και να αναριθμηθούν οι υπόλοιποι 
υποπαράγραφοι. 

γ. Από την παράγραφο 2 του άρθρου 35 (ΕΚΠΑΙΔΕΥΤΙΚΟ ΣΥΜ¬ 
ΒΟΥΛΙΟ) ν’ απαλειφθεί η υποπαράγραφος α (Διοικητή της Μονάδος 
που εδρεύει η Σχολή) και να αναριθμηθούν οι υπόλοιποι υποπαράγρα- 
φοι. 

δ. Η επικεφαλίδα του άρθρου 57 να γραφεί στο ορθό «ΔΙΚΑΙΟ¬ 
ΔΟΣΙΑ ΕΠΙΒΟΛΗΣ ΠΟΙΝΩΝ» αντί του εσφαλμένου «ΔΙΑΔΙΚΑΣΙΑ 
ΕΠΙΒΟΛΗΣ ΠΟΙΝΩΝ». 

ε. Όπου στον Κανονισμό Λειτουργίας της Σχολής αναφέρετοίι η 
«ΔΑΕ» ήτοι: 

1. Στην παράγραφο 2 του άρθρου 2. 

2. Στο άρθρο 3. 

3. Στό άρθρο 23. 

4. Στην παράγραφο 1 του άρθρου 25. 

5. Στην παράγραφο 1 τόυ άρθρου 26. 

6. Στην παράγραφαο 2 του άρθρου 38. 

7. Στην παράγραφο 11 του άρθρου 39. 

8. Στην παράγραφο 1ζ του άρθρου 41, και 

9. Στην παράγραφο 1ε του άρθρου 57: να γραφεί «ΔΑΥ». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Ιουλίου 1987 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
- φ - 

Αριθ. Φ.514/100/ΑΑ.286344 ’ (4) 

Μεταβίβαση Αρμοδιοτήτων Αρχηγού ΓΕΑ. 

Ο ΑΡΧΗΓΟΣ ΓΕΑ 

Έχοντες υπόψη: 

α. Τις διατάξεις της παραγράφου 2 του άρθρου 7 του Ν. 660/77 
«Περί Υπουργείου Εθνικής Αμύνης». 

β. Τις διατάξεις της παραγράφου 2 του άρθρου 5 της υπ’ αριθμ. 
Πρωτ. Φ.072.2/7/Γ.1564/6.11.86 (ΦΕΚ 784/7.11.86 τ. Β’) 
κοινής αποφάσεως του Πρωθυπουργού και του Αντιπροέδρου της Κυ- 
βερνήσεως και ΥΕΘΑ «Περί αναθέσεως αρμοδιοτήτων ΥΕΘΑ στους 
Υφυπουργούς Εθνικής Άμυνας». 

γ. Τις τελευταίες επελθούσες, κατόπιν αποφάσεων ΑΑΣ, οργανω¬ 
τικές μεταβολές της ΠΑ, αποφασίζουμε: 

Μεταβιβάζουμε αρμοδιότητες Αρχηγού ΓΕΑ, σε ανωτάτους και 


ανωτέρους Αξιωματικούς, από τις ανατεθείσες σ’ αυτόν από τους Υφυ¬ 
πουργούς Εθνικής Άμυνας Ορ. Παπαστρατή και θεόδ. Στάση, όπως 
αυτές διαλαμβάνονται στο συνημμένο ΠΑΡΑΡΤΗΜΑ «Α». 

Οι αποφάσεις που έχουν ήδη εκδοθεί υπ’ αριθμ. Φ.514/100/ 
ΑΔ.447322/21.8.86/ΓΕΑ/Δ1/2 και υπ’ αριθ. Φ.514/100/ 
ΑΔ.447730/31.8.86/ΓΕΑ/Δ1/2 και αφορούν στην περαιτέρω μετα¬ 
βίβαση αρμοδιοτήτων Αρχηγού ΓΕΑ, εξακολουθούν να ισχύουν μέχρι 
τη ρητή κατάργησή τους. 

Η απόφαση αυτή μετά του παραρτήματος της να δημοσιευθεί στην 
Εφημερίδα της Κυβερνήσεως και να κοινοποιηθεί με τις Εγκύκλιες 
Δ/γές ΓΕΑ. 

Αθήνα, 21 Ιουλίου 1987 
Αντιπτέραρχος ΝΙΚΟΛΑΟΣ ΣΤΑΠΑΣ 
Αρχηγός ΓΕΑ 

ΠΙΝΑΚΑΣ 

ΑΡΜΟΔΙΟΤΗΤΩΝ ΑΡΧΗΓΟΥ ΓΕΑ, ΠΟΥ ΜΕΤΑΒΙΒΑΖΟΝΤΑΙ 
ΣΕ ΚΑΤΩΤΕΡΑ ΚΛΙΜΑΚΙΑ 

Όργανο στο 

Αρμοδιότητες οποίο μεταβι¬ 

βάζονται 


Αλληλογραφία με Ξένους Ακολούθους Δ/ντής Α2 ή 

Τμ/χης ανάλογα 
με σοβαρότητα 
θέματος 

Σήματα που αφορούν αγήματα (αρμοδιότητας Δ/ντής Α2 
Δημοσίων Σχέσεων 

Αλληλογραφία με Μονάδες για θέματα Εθιμο- » 

τυπίας 


Διευκολύνσεις σε Αεροπροσκόπους και Αερολέ- 

°χκ 

Αιτήματα ΕΑΑΑ 
Επισκέψεις κοινού σε Μονάδες 
Εορτή Προστάτου ΠΑ. 

Εθνικές Εορτές 

Εορτή Ενόπλων Δυνάμεων 

Διάφορες Εορτές - Τελετές 

Δεξιώσεις Προέδρου Δημοκρατίας 

Προβολή ΕΔ - Δημόσιες Σχέσεις αναλόγως 

Άδειες εισόδου ιδιωτών σε Μονάδες 

Άδειες εισόδου αλλοδαπών (εκτός ειδικών πε¬ 
ριπτώσεων) 

Άδειες εισόδου Αμερικανών (εκτός ειδικών πε¬ 
ριπτώσεων) 

Ετήσιες άδειες εισόδου προσωπικού Υπουρ¬ 
γείου Οικονομικών, ΥΠΕΧΩΔΕ, Εμπ. Ναυτι¬ 
λίας, ΥΠΑ, ΟΤΕ, ΕΡΤ, ΕΑΣ, ΕΛΠΑ, ΕΕΡ, 
ΕΚΟ, ΒΡ κλπ. 

Σήματα ορισμού Αξ/κών Ασφαλείας Μονάδων 
και βοηθών 
Έκδοση Διαβατηρίων 


Απλά ΤΕΛΕΞ για Ξενοδοχεία και Πρακτορεία 
ή Αλληλογραφία για θέματα ίδιας σημασίας. 
Υπηρεσιακά Σημειώματα για επουσιώδη θέ¬ 
ματα. 

Απαντήσεις σε αιτήματα I. Ναών (θετικές ή 
αρνητικές) 

Βεβαιώσεις για αμοιβές προσωπικού Τ/Ο εκ¬ 
πομπών. 

Μεταφορά στρατευσίμων στο Σ.Ε, που έχουν 
εγκατασταθεί στο εξωτερικό ως μετανάστες ή 
δεν έχουν κριθεί χρήσιμοι για τις ανάγκες της 
ΠΑ. 


» 


» 

» 




>► 


Τμ/χης Α 2/2 

(Ασφάλεια) 


» 


» 


ΔΑ’Κ/ΓΕΑ 

Τμ/χης Α2/3 
(Διεθνείς - Δη¬ 
μόσιες Σχέσεις) 

» 


» 


» 


» 

ΔΒ2/ΓΕΑ 


Μεταφορά στρατευσίμων στο ΣΞ, που κατα¬ 
τάσσονται σε άλλο Κλάδο των ΕΔ ή στα Σώ¬ 
ματα Ασφαλείας. 

Μεταφορά Κληρωτών στο ΣΞ ή ΠΝ, που εισά- 
γονται σε Παραγωγικές σχολές του Στρατεύ¬ 
ματος ή των Σωμάτων Ασφαλείας. 

Εκτίμηση λόγω ανώτερης βίας για τη μετά¬ 
θεση επιλογικών εντύπων. 

Κατάταξη οπλιτών εφεδρείας, που έχουν εξαι- 


ΔΒ2/ΓΕΑ 

ΔΒ2/ΓΕΑ 

ΔΒ2/ΓΕΑ 

ΔΒ2/ΓΕΑ 

ρεθεΐ από τις προσκλήσεις επειδή είχαν δύο 
αδέλφια που υπηρετούσαν μετά την άρση των 
λόγων εξαιρέσεως. 

28. Κατάταξη όσων επιθυμούν από εκείνους που 
είχαν εξαιρεθεί από τις προσκλήσεις σε περίοδο 
ειρήνης ή μερικής επιστρατεύσεως επειδή 
είχαν δύο η περισσότερους αδελφούς κληρω¬ 
τούς, ή επειδή ήταν πατέρες τεσσάρων τουλά¬ 
χιστον ζώντων τέκνων σύμφωνα με τις πα- 
ραγρ. 1β και 1γ του άρθρου 64 του Ν. 
720/70. 

29. Κατάταξη οπλιτών εφεδρείας, που είχαν εξαι¬ 
ρεθεί από τις προσκλήσεις επειδή είχαν τρεις ή 
περισσοτέρους αδελφούς που υπηρετούσαν 
μετά την άρση των λόγων της εξαιρέσεως σε 
περίοδο γενικής επιστρατεύσεως ή πολέμου. 

30. Κατάταξη όσων επιθυμούν από τους οπλίτες 
εφεδρείας, οι οποίοι είχαν εξαιρεθεί ως έχοντες 
τρεις ή περισσοτέρους αδελφούς, που υπηρε¬ 
τούσαν σε περίοδο γενικής επιστρατεύσεως ή 
πολέμου. 

31. Τρόπος κατατάξεως μεμονομένως αυτών, που 
κατά την επανεξέταση της σωματικής τους 
ικανότητας είχαν πάρει αναβολή λόγω υγείας 
ή είχαν κριθεί να συνεχίσουν αυτή, που τους 
είχε χορηγηθεί. 

32. Πρόσκληση για κατάταξη μεμονομένως για 
την εκπλήρωση των στρατιωτικών υποχρεώ¬ 
σεων που οφείλονται από εκείνους, που κατά 
την επανεξέταση είχαν λογισθεί η κριθεί ικανοί. 

33. Επιβολή χρηματικού ποσού σ’ αυτούς, που 
στερούνται πιστοποιητικού στρατολογικής κα- 
ταστάσεως. 

34. Αποδεικτική ισχύς δικαιολογητικών ξένων 
Κρατών για τη διόρθωση της ηλικίας αρρένων 
Ελλήνων, που γεννήθηκαν στο εξωτερικό. 

35. Καθορισμός ηλικίας σε περίπτωση διαφωνίας 
κατά τη διόρθωσή τους 

36. Θέματα που προκύπτουν από την εφαρμογή 
του Ν. 762/70 «Περί Μητρώου Αρρένων» και 
τον κώδικα Ελληνικής Ιθαγένειας. 

37. Αναγνώριση υπηρεσίας σε συμμαχικούς στρα¬ 
τούς. 

38. Διαφορές από τα στρατολογικά μητρώα της 
ΠΑ των αποβιωσάντων Στρατευσίμων, κλη¬ 
ρωτών και εφέδρων. 

39. Μεταφορά εφέδρων από ΠΑ τον ΣΞ. 

40. Άδειες τοκετού, γάμου και εξωτερικού. 

41. Ηθικές αμοιβές (Τποβολή Προτάσεων, Κοινο¬ 
ποίηση Διαταγμάτων, Απονομή Διασήμων 
στους δικαιούχους). 

42. Στολές (Αλλαγή στολής χειμώνος - θέρους). 

43. Επιστροφή Ατομικών εγγράφων Αξ/κών, 
Ανθ/στών Τπαξ/κών στις Μονάδες. 

44. Κοινοποίηση Αποφάσεων Συμβουλίου Κρί¬ 
σεων Αξ/κών, Ανθ/στών, Υπαξ/κών (ΣΚΥ, 
ΣΠΑ, ΑΑΣ, ΣΑΓΕ). 

45. Απαντήσεις σε αναφορές Αξ/κών (μέχρι 
βαθμού Επ/γού), Ανθ/στών και Υπαξ/ών. 

46. Ενημερωτικά Σημειώματα Εισαγωγής θε¬ 
μάτων στα αρμόδια Συμβούλια Κρίσεων 
Αξ/κών. 

47. Εισαγωγή θεμάτων κρίσεων Ανθ/στών και 
Υπαξ/κών στα αρμόδια Συμβούλια. 

48. Αποστολή φακέλλων Ατομικών εγγράφων 
Αξ/κών στις επιστρατεύουσες αεροπορικές 

«ρχές _ 

49. Βεβαιώσεις Αξ/κών, Ανθ/στών, Υπαξ/κών 
για στοιχεία φακέλων. 

50. Περιληπτικά σημειώματα Κρίσεων Αξ/κών 
μέχρι βαθμού Σμ/χου και Ανθ/στών - 
Υπαξ/κών. 

51. Κηδείες (Οργάνωση κηδείας από τις Μονάδες 
για στρατιωτικό προσωπικό σε ενέργεια ή απο¬ 
στρατεία, σε περίπτωση που δεν διατίθεται 
α/φος για μετακίνηση προσωπικού). 

ο2. Διάθεση ορχήστρας ΠΑ. 

Διαταγές παραθερισμού στα θέρετρα, πλην 
Ανωτάτων Αξ/κών στο ΘΑΑ/Ι. 

Αγώνες πρωταθλημάτων ΠΑ - πλην ενστά¬ 
σεων. Συγκρότηση αθλητικών ομάδων ΠΑ. 
Απαντήσεις επί αναφορών παραπόνων, που 
έχουν χαρακτήρα ενημερώσεως. 

Επιλογή κληρωτών σε ειδικότητες. 
Συγκρότηση επιτροπής Αξιολογήσεως - Επι¬ 
λογής ΥΕΑ. 

Κύρωση πρακτικού επιλογής ΥΕΑ. 

Αφαίρεση - απονομή ειδικότητας 
Απονομή δευτερεύουσας ειδικότητας. 
Επανένταξη για εκπαίδευση η αλλαγή ειδικό¬ 
τητας των κληρωτών, που αποτυγχάνουν στην 
εκπαίδευση ειδικότητας ή των επανερχομένων 
από αναβολή. 

Τοποθετήσεις - Μεταθέσεις - Αποσπάσεις Κλη¬ 
ρωτών (ΔΕΑ - Σμηνιών - Σμηνιτών). 
Αλληλογραφία - επιστολές εσΐϊ αιτημάτων, που 
αφορούν επιλογή, τοποθετήσεις, μεταθέσεις 
κληρωτών. 

Κοινοποίηση μηχανογραφικών παραγώγων 
αρχείου κληρωτών. 

Έγκριση χορήγησης αδείας χωρίς αποδοχές 
στο Μόνιμο πολιτικό προσωπικό: 
α. Μέχρι 15 ημέρες, 
β. Από 16-30 ημέρες. 

Έκδοση αποφάσεων χορηγήσεως αναρρω- 
τικών αδειών κυήσεως, τοκετού πολιτικού 
προσωπικού: 

α. Για το προσωπικό του ΓΕΑ-Καταστημάτ- 
ων. 

β. Μονάδων και Υπηρεσιών. 


γ. Επιτελείου ΑΤΑ-ΔΑΥ. 

Κανονικές άδειες πολιτικού προσωπικού: 

α. Του ΓΕΑ. 

β. Του ΑΤΑ, της ΔΑΥ. 

γ. Μονάδων - Υπηρεσιών. 


Έγκριση αδείας άνευ αποδοχών προσωπικού 
ΣΕΙΔ 

α. Του ΓΕΑ-Καταστημάτων. 
β. Των Μονάδων-Υπηρεσιών. 

(1) Μέχρι 15 ημέρες. 


(2) Άνω των 15 ημερών. 

Πράξη λήσεως της υπαλληλικής σχέσεως 
λόγω θανάτου Μονίμου Υπαλλήλου. 
Αναγνώριση χρόνου προϋπηρεσίας πολιτικού 
προσωπικού με βάση νόμους, διατάγματα 
κλπ. 

Έκδοση υπηρεσιακών ταυτοτήτων πολιτικού 
προσωπικού. 

Χορήγηση αδείας ασκήσεως εργασίας ιδιω¬ 
τικού έργου με αμοιβή πολιτικού προσω¬ 
πικού 

Διαθεσιμότητα μονίμων υπαλλήλων λόγω 
νόσου 

Έγκριση μετακινήσεως εκτός έδρας (εσωτε¬ 
ρικό) πολιτικού προσωπικού για εκτέλεση υπη¬ 
ρεσίας: 

α. Μέχρι (3) ημέρες. 

(1) Για τους υπηρετούντες στο ΑΤΑ, τη ΔΑΥ 
και τις Μονάδες τους. 

(2) Για τους υπηρετούντες στο ΓΕΑ, Μονάδες, 
Καταστήματα. 

β. Για περισσότερες από τρεις (3) ημέρες για 
όλους, απαιτείται ενέργεια αρμοδίως για 
έγκριση. 

75. Υπογραφή εγγράφων για την εισαγωγή θε- ΔΒ'Κ/ΓΕΑ 
μάτων που αφορούν τις μεταβολές της κατα- 

στάσεως των μονίμων υπαλλήλων ενώπιον του 
Υπηρεσιακού - Πειθαρχικό Συμβουλίου. 

76. Αναστολή χορηγήσεως φύλλων πορείας μετά- ΔΒ'Κ/ΓΕΑ 
τιθεμένων υπαλλήλων μέχρι 30 ημερών. 

77. Κατανομή ωρών σε μονάδες και Υπηρεσίες του Υ/ΓΕΑ 
ΓΕΑ, που απασχολούν υπερωριακά μόνιμο και 
εργατοτεχνικό πολιτικό προσωπικό. 

78. Αιτήσεις ακυρώσεως στα Διοικητικά Δικά- ΔΒ'Κ/ΓΕΑ 
στήρια - Προσφυγές στο ΣτΕ. 

79. Αγωγές και λοιπές δικαστικές εξώδικες πρά- ΔΒ'Κ/ΓΕΑ 
ξεις. 

80. Συγκρότηση και παραπομπή στο Πειθαρχικό ΔΒ'Κ/ΓΕΑ 
Συμβούλιο Προσωπικού ΣΕΙΔ. 

81. Αλλαγή επωνύμου πολιτικού προσωπικού ΔΒ'Κ/ΓΕΑ 
λόγω διαζυγίου. 

82. Έγγραφα και Δ/γές, που αφορούν επιδόσεις Δ/ΝΤΗΣ 
κλήσεων κλητηρίων θεσπισμάτων, επικριμ- ΔΓ/ΓΕΑ 
μάτων, βουλευμάτων και αποφάσεων κοινών 

ποινικών πολιτικών και στρατιωτικών δικα¬ 
στηρίων. 

83. Έγκριση μετακινήσεως μονίμου στρατιωτικού Δ/ΝΤΗΣ 
προσωπικού (μάρτυρες - κατηγορούμενοι) για ΔΓ/ΓΕΑ 
εμφάνιση ενώπιον των κοινών Ποινικών Δικα¬ 
στηρίων , εφόσον διαμένουν εκτός έδρας, πλην 

των Ανωτάτων Αξ/κών και Σμηνάρχων, που 
ασκούν Διοίκηση. 

84. Έγκριση μετακινήσεως στρατευσίμου πρόσω- Δ/ΚΤΕΣ ΜΟ- 
πικού (Σμηνίες - Σμηνίτες - ΔΕΑ) για εμφά- ΝΑΔΩΝ - 
νιση ενώπιον των κοινών Ποινικών Δικαστή- Δ/ΝΤΕΣ 
ρίων ως μάρτυρες ή κατηγορούμενοι, εφόσον Δ/ΝΣΕΩΝ 
διαμένουν εκτός .έδρας αυτών. 

ΑΡΜΟΔΙΟΤΗΤΕΣ ΤΕΩΣ Δ/ΣΕΩΣ ΑΕΡ/ΚΗΣ ΕΚΠ/ΣΕΩΣ (ΔΑΕ) 

85. Η μελέτη - εκπόνηση σχεδίων και η εισήγηση ΑΤΑ 
στο ΓΕΑ για τροποποίηση νόμων και κανονι¬ 
σμών εκπαιδεύσεως σχολείων και κέντρων αρ- 
μοδιότητος ΑΤΑ με βάση τις οδηγίες και την 
πολιτική του ΓΕΑ. 

86. Η υποβολή προτάσεων στο ΓΕΑ για τον ετήσια ΑΤΑ 
προγραμματισμό εκπαιδεύσεως εσωτερικού, 

που αφορά σχολεία - κέντρα αρμοδιότητας 
ΑΤΑ. 

87. Η υλοποίηση του ετησίου προγράμματος εκ- ΑΤΑ 
παιδεύσεως εσωτερικού σχολείων και κέντρων 
αρμοδίοτητος ΑΤΑ, σύμφωνα με τον ετήσιο 
συγκεντρωτικό προγραμματισμό του ΓΕΑ. 

88. Η συγκέντρωση, επεξεργασία και παροχή αρ- ΑΤΑ 
μοδίως των στοιχείων του ετησίου προϋπολο¬ 
γισμού εκπαιδεύσεως αρμοδιότητος ΑΤΑ. 

89. Ο Ορισμός εκπαιδευτών σε σχολεία και κέντρα ΑΤΑ 
εκπαιδεύσεως του ΑΤΑ. 

90. Η εκπαίδευση στο ΣΟΣΜΕ Μονάδων του ΑΤΑ 
ΑΤΑ. 

91. Η μελέτη- εκπόνηση σχεδίων και η εισήγηση ΔΑΥ 
στο ΓΕΑ για τροποποίηση νόμων και κανονι¬ 
σμών εκπαιδεύσεως που αφορούν τις παραγω¬ 
γικές σχολές Υπαξ/κων και Σχολείων - Κέ¬ 
ντρων επιμορφώσεως, που δεν ανήκουν στο 

ΑΤΑ και ΣΠΑ, με βάση τις οδηγίες και την 
πολιτική του ΓΕΑ. 

92. Η σύνταξη της προκηρύξεως των διαγωνι- ΔΑΥ 
σμών για την κατάταξη των μαθητών (εγκύ¬ 
κλιος) στις παραγωγικές σχολές Υπαξ/κών 
λαμβάνοντας υπόψη τις απαιτήσεις, που θα 
καθορίζονται από το ΓΕΑ. 

93. Ο έλεγχος των δικαιολογητικών των υποψη- ΔΑΥ 
φίων για τις παραγωγικές Σχολές Υπαξ/κών 

της ΠΑ. 

94. Ο χειρισμός όλων των θεμάτων, που αφορούν ΔΑΥ 
στη διενέργεια των εξετάσεων στις παραγω¬ 
γικές Σχολές Υπαξ/κών, πλην του ορισμού 

των επιτροπών προκαταρτικών εξετάσεων, 
γραπτών και αποκάλυψης, ως επίσης και την 
κύρωση των πινάκων τελικής βαθμολογίας 
των εισερχομένων και εξερχομένων από τις 
Σχολές αυτές. 


95. Η υποβολή προτάσεων στο ΓΕΑ για τον ετήσιο 
προγραμματισμό εκπαιδεύσεως εσωτερικού, 
που αφορά σχολεία - κέντρα αρμοδιότητας 
ΔΑΥ. 

96. Η υλοποίηση του ετησίου προγράμματος εκ- 
παιδεύσεως εσωτερικού σχολείων - κέντρων 
αρμοδιότητας ΔΑΥ, σύμφωνα με τον ετήσιο 
συγκεντρωτικό προγραμματισμό του ΓΕΑ. 

97. Η κύρωση των πινάκων τελικής βαθμολογίας 
αποφοιτούντων από σχολεία και κέντρα επι- 
μορφώσεως, αρμοδιότητας ΔΑΥ. 

98. Η υπογραφή των πτυχίων, που απονέμονται 
στους αποφοίτους σχολείων και κέντρων επι- 
μορφώσεως αρμοδιότητος ΔΑΥ. 

99. Οι εκπαιδευτικές επισκέψεις - ταξίδια, που 
προβλέπονται από τα προγράμματα των 
σχολών Υπαξ/κών και Σχολείων - Κέντρων 
επιμορφώσεως αρμοδιότητος ΔΑΥ. 

100. Η συγκέντρωση, επεξεργασία και παροχή αρ- 
μοδίως των στοιχείων του ετησίου προϋπολο¬ 
γισμού εκπ/σεως για τις Σχολές και Κέντρα 
αρμοδιότητας ΔΑΥ. 

101. Η παρακολούθηση όλων των θεμάτων, που 
αφορούν εκπαιδευτικά βοηθήματα και επο¬ 
πτικά μέσα για τις Σχολές και Κέντρα αρμο¬ 
διότητας ΔΑΥ. 

102. Η εκπαίδευση εθελοντών - εθελοντριών Υπαξ/ 
κών. 

103. Η έγκριση διδακτικών Συστημάτων. 

104. Ο Ορισμός των εκπαιδευτών σε Σχολεία και 
Κέντρα εκπ/σεως αρμοδιότητας ΔΑΥ. 

105. Η εκπαίδευση στρατευσίμων (βασική - Ειδικό¬ 
τητα - Εξειδίκευση) σε κέντρα εκπαιδεύσεως 
των λοιπών Κλάδων ΕΔ και ΣΑ. 

106. Η εκπαίδευση στο ΣΟΣΜΕ Μονάδων της 
ΔΑΥ. 

107. Η πρόσληψη του ωρομισθίου (με σύμβαση) 
εκπαιδευτικού προσωπικού αρμοδιότητας 
ΔΑΥ. 

108. Η επιμόρφωση και εκπαίδευση προσωπικού σε 
ιδιωτικούς φορείς (ΕΣΣΕ, ΟΟΝΤΚΟΓ ϋΑΤΑ, 
ΗΟΝΕΥΨΕΙΈ, ΟΤΕ κ.λπ.). 

109. Η μελέτη εκπονήσεως σχεδίων και η εισήγηση 
στο ΓΕΑ για τροποποίηση νόμων και Κανονι¬ 
σμών που αναφέρονται στην εκπαίδευση αρμο¬ 
διότητας Σ.Ι. 

110. Η σύνταξη, με συνεργασία και των άλλων 
κλάδων, της προκηρύξεως διαγωνισμών για 
την κατάταξη των μαθητών (εγκύκλιος) στη 
ΣΙ, λαμβάνοντας υπόψη τις απαιτήσεις, που 
καθορίζονται από το ΓΕΑ. 

111. Ο έλεγχος των δικαιολογητικών των υποψη¬ 
φίων της ΣΙ. 

112. Ο χειρισμός όλων των θεμάτων που αφορούν 
τη διενέργεια των προκαταρκτικών εξετάσεων 
για την εισαγωγή των υποψηφίων στη ΣΙ πλην 
της κύρωσης των πινάκων τελικής βαθμολο¬ 
γίας των εισερχομένων και εξερχομένων από 
τη ΣΙ. Οι επιτροπές προκαταρκτικών εξετά¬ 
σεων προ της ανακοινώσεως τίθενται υπόψη 
του ΓΕΑ. 

113. Η συγκέντρωση, επεξεργασία και παροχή αρ- 
μοδίως των στοιχείων του ετησίου προϋπολο¬ 
γισμού εκπ/σεως της Σχολής. 

114. Η παρακολούθηση όλων των θεμάτων, που 
αφορούν εκπαιδευτικά βοηθήματα και μέσα 
για την εκπαίδευση των μαθητών της Σχολής. 

115. Ο αεραθλητισμός γενικά. 

116. Οι εκπαιδευτικές επισκέψεις - ταξίδια που προ- 
βλέπονται από τα προγράμματα της Σχο¬ 
λής. 

117. Η εκδήλωση των απαραιτήτων ενεργειών για 
το ταξίδι της Σχολής στο εξωτερικό σύμφωνα 
με τις οδηγίες, την πολιτική και την τελική 
έγκριση του ΓΕΑ. 

118. Ο ορισμός των εκπαιδευτών που απαιτούνται 
για την εκπαίδευση της Σχολής. 


ΔΑΥ 


ΔΑΥ 

ΔΑΥ 

ΔΑΥ 

ΔΑΥ 

ΔΑΥ 

ΔΑΥ 

ΔΑΥ 

ΔΑΥ 

ΔΑΥ 

ΔΑΥ 

ΔΑΥ 

ΔΑΥ 

ΔΑΥ 

Σ.Ι. 

Σ.Ι. 


Σ.Ι. 

Σ.Ι. 


Σ.Ι. 

Σ.Ι. 

Σ.Ι. 

Σ.Ι. 

Σ.Ι. 

Σ.Ι. 

119. 

Η πρόσληψη του ωρομισθίου (με σύμβαση) εκ¬ 
παιδευτικού προσωπικού, που απαιτείται για 
την εκπαίδευση στη ΣΙ και της ΣΕΓ. 

Σ.Ι. 

120. 

Η εκπαίδευση στο ΣΟΣΜΕ αρμοδιότητας ΣΙ. 

Σ.Ι. 

121. 

Η μελέτη και εκπόνηση σχεδίων και η εισή¬ 
γηση τροποποίησης νόμων και κανονισμών, 
που αναφέρονται στην εκπαίδευση αρμοδιό¬ 
τητας ΣΠΑ. 

ΣΠΑ 

122. 

Η συγκέντρωση, επεξεργασία και παροχή αρ- 
μοδίως των στοιχείων προϋπολογισμού εκπ/ 
σεως αρμοδιότητας ΣΠΑ. 

ΣΠΑ 

123. 

Οι εκπαιδευτικές επισκέψεις - ταξίδια, που 
προβλέπουται από τα προγράμματα εκπαιδεύ- 
σεως αρμοδιότητας ΣΠΑ. 

ΣΠΑ 

124. 

Η παρακολούθηση όλων των θεμάτων που 
αφορούν εκπ/κά βοηθήματα και εποπτικά 
μέσα εκπ/σεως αρμοδιότητας ΣΠΑ. 

ΣΠΑ 

125. 

Ο ορισμός των εκ/τών σε σχολεία και κέντρα 
αρμοδιότητας ΣΠΑ. 

ΣΠΑ 

126. 

Η υπογραφή των πτυχίων, που απονέμονται 
στους αποφοίτους σχολείων του ΣΕΣ. 

ΣΠΑ 

127. 

Ο ορισμός εκπαιδευτών σε Σχολεία και Κέντρα 
Εκπαιδεύσεως των λοιπών Κλάδων των ΕΛ 
και ΣΑ. 

ΠΡΟΤΑΣΕΙΣ ΑΤΑ 

ΔΒ1/ΓΕΑ 

128. 

Έγκριση μετακινήσεων Διοικητών Μονάδων, 
που υπάγονται στα ΑΚΕΠ, καθώς και του 
προσωπικού των Μονάδων των οποίων 
Δ/κτής είναι κατώτερος Αξιωματικός. 

Δ/ΑΚΕΠ 

129. 

Οικονομική εκ των υστέρων τακτοποίηση με- 
τακινηθέντος προσωπικού του ΑΤΑ και των 
Μονάδων που υποστηρίζει οικονομικά η 
Μ.ΑΤΑ. 

Δ/Μ. ΑΤΑ 


Αθήνα, 28 Ιουλίου 1987 
Σμ/χος (I) ΒΑΣ. ΚΑΤΣΙΑΝΤΩΝΗΣ 
Δ/ντής Β3/ΓΕΑ 


Αριθ. Δ4α/6860 


( 5 ) 


Αριθ. Φ.100.1.ΙΒ/4212 


( 6 ) 


Αύξηση πάγιας προκαταβολής του Ι.Κ.Τ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του άρθρου 25 του Ν.Δ. 496/74 «περί λογιστικού 
των Ν.Π.Δ.Δ. όπως αντικαταστάθηκε από τις διατάξεις του άρθρου 10 
του Ν. 369/76. 

β) Την ΙΒ/4202/6.5.85 κοινή υπουργική απόφαση, περί αυξήσεως 
πάγιας προκαταβολής του Ι.Κ.Τ. 

γ) Την κοινή απόφαση του Πρωθυπουργού και Υπουργού Οικονο¬ 
μικών αριθ. 2389/87 «Ανάθεση αρμοδιοτήτων στον Υφυπουργό Οικο¬ 
νομικών» (ΦΕΚ 81/87, τ. Β’). 

δ) Την κοινή απόφαση του Πρωθυπουργού και Υπουργού Εθνικής 
Παιδείας και Θρησκευμάτων αριθ. Η/4840/10.6.86 «Καθορισμός 
αρμοδιοτήτων των Υφυπουργών του ΥΠΕΠΘ». 

ε) Το αριθ. 6/2.4.87 πρακτικό του Δ.Σ. του Ι.Κ.Υ. 

ζ) Το αριθ. 2878/2.6.87 έγγραφο του Ι.Κ.Υ., αποφασίζουμε: 

Τροποποιούμε την αριθ. ΙΒ/4202/6.5.87 απόφασή μας και αυξά¬ 
νουμε το ποσό της πάγιας προκαταβολής, του Κ.Α. 2676 «Μετεκπαί¬ 
δευση υποτρόφων στο εξωτερικό», του Ιδρύματος Κρατικών Υποτρο¬ 
φιών, από 20.000.000 δρχ. σε 35.000.000 δρχ. 

Η απόφαση αυτή να δημοσιευθεί στην Εφημερίδα της Κυβερνή- 
σεως 

Αθήνα, 31 Ιουλίου 1987 

ΟΙ ΥΦΥΠΟΥΡΓΟΙ 


ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 


ΟΙΚΟΝΟΜΙΚΟΝ 

ΣΠΥΡΟΣ ΚΑΛΟΥΔΗΣ 


Αριθ. Ε5/5727 


( 7 ) 


Σύσταση πάγιας προκαταβολής στο Γενικό Νομαρχιακό Νοσοκομείο 

Ξάνθης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: · 

1. Τις διατάξεις: 

α. Του Ν.Δ. 496/74 «περί Λογιστικού των νομικών προσώπων Δη¬ 
μοσίου Δικαίου» όπως είχε τροποποιηθεί και συμπληρωθεί. 

'β. Του. Ν.Δ. 2592/53 «περί Οργανώσεως της Ιατρικής Αντίληψης». 

2. Την αριθμ. 2389/13.2.87 κοινή Απόφαση του Πρωθυπουργού 
και του Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ. 81/Β/13.2.87). 

3. Το απόσπασμα Πρακτικών της αριθμ. 71/3.2.87 Συνεδριάσεως 
του Διοικητικού Συμβουλίου του Γενικού Νομαρχιακού Νοσοκομείου 
Ξάνθης, και 

4. Τις συνθήκες λειτουργίας του παραπάνω Νοσοκομείου, αποφασί¬ 
ζουμε: 

1. Συνιστούμε πάγια προκαταβολή στο Γενικό Νομαρχιακό Νοσοκο¬ 
μείο Ξάνθης. 

2. Καθορίζουμε τό ύψος της πάγιας προκαταβολής στο Γενικό Νο¬ 

μαρχιακό Νοσοκομείο Ξάνθης στο ποσό των δρχ. πεντακοσίων χι¬ 
λιάδων (500.000), και ορίζουμε τις με κωδικούς αριθμούς εξόδων, 
0512, 0515, 0829, 0831, 0881, 1319, 1431 πιστώσεις του Προϋ¬ 
πολογισμού εξόδων του, σε βάρος των οποίων θα ενεργούνται πλη¬ 
ρωμές δαπανών από την πάγια προκαταβολή. , 

3. Οι πιστώσεις για μικροεπισκευές και προμήθειες θα καλύπτουν 
δαπάνες μέχρι του ποσού που δεν απαιτείται κατά νόμο πρόχειρος ή Δη¬ 
μόσιος μειοδοτικός διαγωνισμός. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 23 Ιουλίου 1987 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ- ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΣΠΥΡΟΣ ΚΑΛΟΥΔΗΣ ΓΕΩΡΓΙΟΣ - ΑΛΕΞ. ΜΑΓΚΑΚΗΣ 


Πρακτική άσκηση σπουδαστών Τ.Ε.Ι. στο επάγγελμα. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 12, παράγρ. Ι,εδαφ. δτου Ν. 1351/83 
«Εισαγωγή σπουδαστών στην Τριτοβάθμια Εκπαίδευση και άλλες δια¬ 
τάξεις». 

2. Τις διατάξεις του Π.Δ. 174/85 «Άσκηση στο επάγγελμα των 
σπουδαστών των ΤΕΙ». 

3. Την ανάγκη της εκπαίδευσης και πρακτικής άσκησης στο επάγ¬ 
γελμα των σπουδαστών της Τριτοβάθμιας Τεχνολογικής Εκπαίδευσης, 
προκειμένου ν’ αποκτήσουν την απαιτούμενη επαγγελματική εμπειρία. 

4. Το με αριθ. Πρωτ. 6630/25.6.87 έγγραφο της Γενικής Γραμμα¬ 
τείας Έρευνας και Τεχνολογίας. 

5. Την από 18.2.87 Η/1022 κοινή απόφαση του Πρωθυπουργού 
του Υπουργού Εθνικής Παιδείας και Θρησκευμάτων, αποφασίζουμε: 

1. Καθορίζουμε τον αριθμό θέσεων πρακτικής άσκησης σπουδαστών 
ΤΕΙ στη Γ. Γραμματεία Έρευνας και Τεχνολογίας ως εξής: 

- Τμήμα Πολιτικών Δομικών Έργων, ή Πολιτικών Έργων Υποδομής: 
θέση 1. 

- Τμήμα Πληροφορικής: θέσεις 5. 

-Τμήμα Μηχανολογίας: θέσή 1. 

- Τμήμα Διοίκησης Επιχειρήσεων: θέσεις 5. 

-Τμήμα Λογιστικής: θέσεις 2. 

2. Οι αποζημιώσεις και ασφαλιστικές εισφορές των ασκουμένων 
σπουδαστών, θα βαρύνουν του προϋπολογισμό της Γενικής Γραμμα¬ 
τείας Έρευνας και Τεχνολογίας. 

3. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 29 Ιουλίου 1987 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 


ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

ΑΝΑΣΤΑΣΙΟΣ ΠΕΠΟΝΗΣ 


Αριθ. Ε5 5119 


( 8 ) 


Καθορισμός τιμής κόστους και συγγραφικών δικαιωμάτων συγγρα- 
μάτων που χορηγούνται δωρεάν στους σπουδαστές των ΤΕΙ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Αφού λάβαμε υπόψη: 

1. Τις διατάξεις των άρθρων 20 περίπτωση ΣΤ, 30 παρ. 2, και 51 
παρ. 2 του Ν. 1404/83 «δομή και λειτουργία των ΤΕΙ». 

2. Τις με αριθμό πρωτοκόλλου Ε5/596/83 (ΦΕΚ 7/Β/12.1.84) 

και Ε5/1433/84 (ΦΕΚ 154/Β/84) και Ε5/7986/84 (ΦΕΚ 755/ 
Β/84) αποφάσεις μας «Δωρεάν διάθεση στους σπουδαστές των ΤΕΙ δι¬ 
δακτικών βιβλίων και σημειώσεων», «καθορισμός τιμής κόστους και 
συγγραφικών δικαιωμάτων για βιβλία διανεμόμενα στα ΤΕΙ» όπως 
τροποποιήθηκαν με την Ε5/3488/84 (ΦΕΚ 448/Β/5.7.84) όμοια 
απόφασή μας. 

3. Τα πρακτικά της 16/87 Συνεδριάσεις της Επιτροπής κοστολό¬ 
γησης διδακτικών βιβλίων ΤΕΙ που ορίστηκε με τις Ε5/1342/ 
12.3.84 (ΦΕΚ 188/Β/27.3.84) και Ε5/1426/86 (ΦΕΚ 206/ 
Β/86) αποφάσεις μας, αποφασίζουμε: 

Ορίζουμε τιμή κόστους για κάθε αντίτυπο των παρακάτω κατηγο¬ 
ριών βιβλίων ως εξής: 

Α. ΒΙΒΛΙΑ ΕΚΔΟΣΗΣ ΤΠΕΠΟ (ΟΕΔΒ): 

1. ΔΗΜΟΣΙΕΣ ΣΧΕΣΕΙΣ του Ν. Εξαδάκτυλου, Αθήνα 1984, έκ¬ 
δοση ΟΕΔΒ σελίδες 261. Κοστολογείται δρχ. τριακόσιες (300). 

2. ΕΛΛΗΝΙΚΟΣ ΠΟΛΙΤΙΣΜΟΣ της Ευαγ. Εηρουδάκη - Μανδαλε- 
νάκη, Αθήνα 1985, σελίδες 268. Έκδοση ΟΕΔΒ. Κοστολογείται δρχ. 
τριακόσιες είκοσι (320). 

Η κοστολόγηση αυτή των βιβλίων της παραπάνω κατηγορίας ισχύει 
από το σπουδαστικό έτος 1984/85 και μετά. 

Β. ΒΙΒΛΙΑ ΕΜΠΟΡΙΟΥ (ΜΕ ΕΛΕΥΘΕΡΗ ΤΙΜΗ): 

1. ΨΥΧΟΛΟΓΙΑ του Γ. Κ. Παπαγεωργίου, 3η έκδοση, Ηράκλειο 
Κρήτης 1985, εκδόσεις ΨΥΧΟΤΕΧΝΙΚΗ, σελίδες 398. Κοστολο¬ 
γείται δρχ. επτακόσιες (700). 

2. ΠΑΘΟΛΟΓΙΚΗ ΚΑΙ ΧΕΙΡΟΥΡΓΙΚΗ ΝΟΣΗΛΕΥΤΙΚΗ - ΝΟ¬ 
ΣΗΛΕΥΤΙΚΕΣ ΔΙΑΔΙΚΑΣΙΕΣ τόμος 2ος, μέρος Α' των Μ. Σαχίνη - 
Καρδάση και Μ. Πάνου, εκδόσεις ΒΗΤΑ ΜΕΡΙΟΑΖ ΑΚΤδ, Αθήνα 
1985, σελίδες 439. Κοστολογείται δρχ. χίλιες διακόσιες (1.200). 

3. ΠΑΘΟΛΟΓΙΚΗ ΚΑΙ ΧΕΙΡΟΥΡΓΙΚΗ ΝΟΣΗΛΕΥΤΙΚΗ - ΝΟ¬ 
ΣΗΛΕΥΤΙΚΕΣ ΔΙΑΔΙΚΑΣΙΕΣ τόμος 2ος μέρος Β' των Μ. Σαχίνη - 
Καρδάση και Μ. Πάνου, Αθήνα 1985, εκδόσεις ΒΗΤΑ ΜΕϋΙΟΑΖ - 
ΑΚΤδ, σελίδες 447. Κοστολογείται δρχ. χίλιες διακόσιες (1.200). 

4. ΜΕΤΑΣΧΗΜΑΤΙΣΤΑΙ του Αντ. Τσακίρη, σελίδες 426. Ανακο- 

στολογείται από δρχ. πεντακόσιες πενήντα (550) σε επτακόσιες πενήντα 
(750). ." 

5. ΘΕΩΡΙΑ ΚΥΚΛΩΜΑΤΩΝ του Αντ. Τσακίρη, σελίδες 538. Ανα- 
κοστολογείται από δρχ. εξακόσιες πενήντα (650) σε οκτακόσιες πε¬ 
νήντα (850). 

6. ΑΣΥΓΧΡΟΝΟΙ ΜΗΧΑΝΑΙ του Αντ. Τσακίρη, σελίδες 450. Ανα- 
κοστολογείται από δρχ. επτακόσιες (700) σε οκτακόσιες (800), 

7. ΜΑΘΗΜΑΤΑ ΨΗΦΙΑΚΩΝ ΥΠΟΛΟΓΙΣΤΩΝ τρίτη έκδοση, του 
Παν. Βαφειάδη Αθήνα 1985, σελίδες 328. Κοστολογείται δρχ. εξακό¬ 
σιες πενήντα (650). 

8. ΤΗΛΕΠΙΚΟΙΝΩΝΙΑΚΑ ΣΥΣΤΗΜΑΤΑ III (ΡΑΔΙΟΗΛΕ¬ 
ΚΤΡΟΛΟΓΙΑ - ΤΗΛΕΟΡΑΣΗ) του Δ. Μαρκόπουλου, Αθήνα 1985, 
σελίδες 262. Κοστολογείται δρχ. τετρακόσιες (400). 

Η κοστολόγηση αυτή των βιβλίων της παραπάνω κατηγορίας με αύ- 
ξοντα αριθμό από 1 μέχρι 6 ισχύει από το σπουδαστικό έτος 1986-87 
και μετά των βιβλίων με αύξοντα αριθμό 7 και 8 ισχύει από το σπουδα¬ 
στικό έτος 1985-86 και μετά. 

Στους συγγραφείς των βιβλίων της κατηγορίας Α' καταβάλλεται για 
συγγραφικό δικαίωμα ποσοστό σύμφωνα με την παρακάτω φθίνουσα 
κλίμακα. 

135% της τιμής κοστολόγησης για τα πρώτα 200 αντίτυπα. 

90% της τιμής κοστολόγησης μεταξύ 201 και 500 αντίτυπα. 

65% της τιμής κοστολόγησης μεταξύ 501 και 1000 αντίτυπα. 

50% της τιμής κοστολόγησης μεταξύ 1.001 και 1.500 αντίτυπα. 

30% της τιμής κοστολόγησης πάνω από 1.500 αντίτυπα. 

Σύμφωνα με την παραπάνω φθίνουσα κλίμακα ο υπολογισμός για 
την πληρωμή των δικαιούχων θα γίνεται με βάση τον αριθμό των βι¬ 
βλίων που έλαβαν οι σπουδαστές (αδιακρίτως Σχολής ή Τμήματος που 
φοιτούν) για όλο το σπουδαστικό. 

Στους συγγραφείς ή εκδότες των βιβλίων της κατηγορίας Β’ βιβλίων 
εμπορίου (με ελεύθερη τιμή), καταβάλλεται η τιμή που καθορίστηκε για 
κάθε αντίτυπο χωρίς την υποχρέωση καταβολής συγγραφικών ή εκδο¬ 
τικών δικαιωμάτων, 

Η αποζημίωση του συγγραφέα κάθε βιβλίου θα γίνεται με υποβολή 
εκτός από τις σχετικές βεβαιώσεις διανομής βιβλίων στους σπουδαστές 
των αντίστοιχων Σχολών και με υπεύθυνη δήλωση του Ν. 105/69 του 
συγγραφέα καθηγητή ότι «τα αντίτυπα των βιβλίων που διανεμήθηκαν 
στους σπουδαστές με βάση τις ανωτέρω βεβαιώσεις διανομής, είναι της 
ίδιας έκδοσης με τα αντίτυπα των βιβλίων που περιλαμβάνει η σχετική 
απόφαση κοστολόγησής τους. 

Η απόφαση αυτή να δημοσιευθεί στην Εφημερίδα της Κυβερνή- 
σε . ως · · Αθήνα, 7 Ιουλίου 1987 

Ο ΥΠΟΥΡΓΟΣ 

ΑΝΤΩΝΗΣ ΤΡΙΤΣΗΣ 


Αριθ. ΥΠΠΟ/ΓΝΟΣ/31451 (9) 

Όροι λειτουργίας και οργάνωσης του ΦΕΣΤΙΒΑΛ ΕΛΛΗΝΙΚΟΥ ΚΙ¬ 
ΝΗΜΑΤΟΓΡΑΦΟΥ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις του άρθρου 31 του Ν. 1597/86 «Για 
την προστασία και ανάπτυξη της κινηματογραφικής τέχνης, ενίσχυση 
της ελληνικής κινηματογραφίας» και άλλες διατάξεις (ΦΕΚ 68/Α/86), 
αποφασίζουμε: 

Άρθρο 1. 

1. Για την προαγωγή της κιν/φίας στην Ελλάδα και για την διάδοση 
των ελληνικών ταινιών τόσο στο εσωτερικό όσο και στο εξωτερικό, ορ¬ 
γανώνεται το μήνα Οκτώβριο κάθε έτους στην Θεσ/νίκη επίδειξη των 
καλλιτέρων ελληνικών ταινιών μεγάλου μήκους με την επωνυμία «ΦΕ¬ 
ΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ». 

2. Η γραμματεία του φεστιβάλ ελληνικού κινηματογράφου σε συνερ¬ 
γασία με την Οργανωτική Επιτροπή αναλαμβάνει την οργ-' 1 - ίση της 
επίδειξης που διέπεται από τις διατάξεις της απόφασης αι -ης. 

Άρθρο 2. 

1. Το φεστιβάλ ελληνικού κινηματογράφου γίνεται στη Θεσσαλονίκη 
και διαρκεί μία εβδομάδα, κατά τα οριζόμενα από την Οργανωτική Επι¬ 
τροπή, που καθορίζει και το κινηματοθέατρο όπου θα προβληθούν όλες 
οι ταινίες που θα έχουν προκριθεί. 

Η Οργανωτική επιτροπή με απόφασή της μπορεί να παρατείνει την 
παραπάνω διάρκεια, αν, εξαιτίας μεγάλης συμμετοχής ταινιών ή πα¬ 
ράλληλων εκδηλώσεων, ο χρόνος της μιας εβδομάδας δεν είναι αρκε¬ 
τός. 

2. Ειδικά για το 1987 το φεστιβάλ ελληνικού κινηματογράφο» θα 
γίνει από τις 4 Οκτωβρίου μέχρι και τις 11 Οκτωβρίου, ενώ ο κύοιος 
όγκος των παράλληλων εκδηλώσεων θα προηγηθεί κατά μία εβδο¬ 
μάδα. 

Άρθρο 3. 

Οι ταινίες που μετέχουν στο «φεστιβάλ ελληνικού κινηματογράφου» 
πρέπει να έχουν τις εξής προϋποθέσεις: 

α) Να έχουν ολοκληρωθεί μέσα σε 12 μήνες πριν από την έναρξη του 
«φεστιβάλ» και να μην έχουν παρουσιαστεί δημόσια με οποιοδήποτε 
τρόπο στην Ελλάδα. 

β) Να έχουν πλάτος 35 ΜΜ ή 16 ΜΜ. 

γ) Να έχουν χαρακτηρισθεί ως ελληνικές σύμφωνα με το άρθρο 5 του 
Ν. 1597/86. 

δ) Η διάρκειά τους να υπερβαίνει τα 60' λεπτά. 

Άρθρο 4. 

1. Για τη συμμετοχή ταινίας στο «φεστιβάλ ελληνικού κινηματο¬ 
γράφου» απαιτείται έγγραφη δήλωση του παραγωγού, που να συνοδεύ¬ 
εται απαραίτητα και από όμοια δήλωση του σκηνοθέτη. Στη δήλωση 
για τη συμμετοχή της ταινίας στο Φεστιβάλ πρέπει να αναφέρονται τα 
τεχνικά και λοιπά στοιχεία της και αν η ταινία αυτή είναι το πρώτο έργο 
του σκηνοθέτη της. 

2. Η δήλωση συμμετοχής υποβάλεται στη Γραμματεία του «φε¬ 
στιβάλ ελληνικού κινηματογράφου» έως της 31 Αυγούστου 1987. 

3. Οι ταινίες παραδίδονται στο γραφείο του φεστιβάλ στην Αθήνα το 
αργότερο 25 ημέρες πριν από την έναρξη του φεστιβάλ, συνοδευόμενες 
από το απαραίτητο διαφημιστικό και πληροφοριακό υλικό καθώς και 
λίστα διαλόγων στα ελληνικά και αν υπάρχει στα αγγλικά και γαλλικά. 

Άρθρο 5. 

1. Κατά τη διάρκεια του φεστιβάλ ελληνικού κινηματογράφου δεν 
επιτρέπται η προβολή της ταινίας που προκρίθηκε σε άλλο κινηματοθέ¬ 
ατρο της χώρας. 

Για την οργάνωση και λειτουργία του φεστιβάλ ελληνικού κινηματο¬ 
γράφου συγκροτούνται, με αποφάσεις του Υπουργού Πολιτισμού οι εξής 
επιτροπές: 

α. Οργανωτική επιτροπή (άρθρο 32 του Ν. 1597/86 και αριθ. 
33484/29.8.1986 απόφαση του Υπουργού Πολιτισμού). 

β. Προκριματική επιτροπή (άρθρο 33 του Ν. 1597/86) τα μέλη της 
επιτροπής αυτής θα ανακοινωθούν μέχρι 15 Αυγούστου 1987. 

γ. Κριτική επιτροπή (άρθρο 33 του Ν. 1597/86) τα μέλη της επι¬ 
τροπής αυτής θα ανακοινωθούν μέχρι 31 Αυγούστου 1987. 

2. Χρέη γραμματέα της Οργανωτικής επιτροπής, ανατίθενται στο 
γραμματέα του φεστιβάλ, ο οποίος εισηγήται και τα θέματα στην επι¬ 
τροπή. 

3. Χρέη γραμματέα της Προκριματικής και της Κριτικής επιτροπής 
ασκεί υπάλληλος του τμήματος κινηματογράφου του ΥΠΠΟ. 

4. Η Οργανωτική επιτροπή αποφασίζει για κάθε θέμα που αναφέ- 
ρεται στην οργάνωση και στη διεξαγωγή του «φεστιβάλ ελληνικού κινη¬ 
ματογράφου» καθώς και για την πρόσκληση ξένων παραγωγών, κρι¬ 
τικών και διανομέων, με σκοπό τη διάδοση και προβολή του ελληνικού 
κινηματογράφου στο εξωτερικό. 

5. Η Προκριματική επιτροπή κάνει επιλογή των ταινιών που θα πά- 

ρουν μέρος στον συναγωνισμό για την κατάχτηση των βραβείων και 
διακρίσεων που προβλέπονται από την απόφαση αυτή. Η επιλογή γί¬ 
νεται στην. Αθήνα και η σειρά προβολής στο φεστιβάλ των ταινιών που 
προκρίθηκαν και μόνον καθορίζεται με κλήρωση. 

Μετά την επιλογή ταινίας από την Προκριματική επιτροπή δεν είναι 
δυνατόν να ανακληθεί η αίτηση συμμετοχής. 

Η Προκριματική επιτροπή επιλέγει επίσης έως 7 (επτά) ταινίες που 
θα προβληθούν στα πλαίσια του φεστιβάλ στο Πληροφοριακό Τμήμα. 

6. Η Κριτική επιτροπή απονέμει τα βραβεία και τις διακρίσεις που 
προβλέπονται από την απόφαση αυτή. 

Άρθρο 6. 

1. Οι επιτροπές που προβλέπονται από το άρθρο 5 της απόφασης 
αυτής συνεδριάζουν μετά από γραπτή ή προφορική πρόσκληση του Προ¬ 
έδρου ή του νόμιμου αναπληρωτή του. 

Οι επιτροπές συνεδριάζουν νόμιμα, όταν τα παρόντα μέλη είναι περισ¬ 
σότερα από τα απάντα. 

2. Κατά τις συνεδριάσεις των επιτροπών τηρούνται πρακτικά όπου 
και αναγράφονται τα ονόματα των μελών που συμμετέχουν και γίνται 
ειδική μνεία για τα μέλη που δεν παρέστησαν και για τους λόγους απου¬ 
σίας τους. Επικυρωμένα αντίγραφα των πρακτικών στέλνονται στο 
τμήμα κινηματογράφου του Υπουργείου Πολιτισμού. Τα πρωτότυπα 
παραμένουν στα Αρχεία της γραμματείας του φεστιβάλ κινηματογρά¬ 
φου. Οι αποφάσεις των επιτροπών πρέπει να είναι αιτιολογημένες. 

3. Δεν επιτρέπεται στα μέλη των επιτροπών του άρθρου 5 να ανακοι¬ 
νώνουν στον τύπο, στους σταθμούς Ραδιοφωνίας και Τηλεόρασης, σε εν¬ 
διαφερόμενοί πρόσωπα και γενικώτερα σε οποιονδήποτε τρίτο τις συζη¬ 
τήσεις και τις αποφάσεις των επιτροπών, καθώς επίσης και να 
διατυπώνουν κρίσεις για τις ταινίες που δήλωσαν συμμετοχή στο .φε¬ 
στιβάλ πριν από την επίσημη αναγγελία της τελικής αποφάσεως της 
κριτικής επιτροπής. 

4. Δεν μπορεί κανείς να μετέχει ως μέλος σε περισσότερες από μια 
από τις επιτροπές του άρθρου 5. Στην προκριματική επιτροπή και στην 
κριτική επιτροπή δεν μπορεί να μετέχει οποιοδήποτε πρόσωπο που έχει 
σχέση με την παραγωγή ή την εμπορική εκμετάλλευση των ταινιών που 
κρίνονται. 

Τα μέλη της Οργανωτικής επιτροπής που συμβαίνει να έχουν οποια¬ 
δήποτε σχέση με υποψήφια για το φεστιβάλ ταινία δεν επιτρέπεται να 
παρίστανται στην συνεδρίαση κατά την οποία συζητείται η συγκρότηση 
της προκριματικής και κριτικής επιτροπής. 

5. Οι αποφάσεις όλων των επιτροπών του φεστιβάλ λαμβάνονται με 
απόλυτη πλειοψηφία των παρόντων, μετά από φανερή ψηφοφορία. 

Αν δεν υπάρξει τέτοια πλειοψηφία η ψηφοφορία επαναλαμβάνεται. 

Αν και στη δεύτερη αυτή ψηφοφορία δεν υπάρξει απόλυτη πλειο¬ 
ψηφία, γίνεται και τρίτη, κατά την οποία οι αποφάσεις λαμβάνονται με 
σχετική πλειοψηφία, ενώ σε περίπτωση ισοψηφίας οι ψηφοφορίες συνεχί¬ 
ζονται με αποκλεισμό κάθε φορά των προτάσεων που μειοψήφιααν και 
που θεωρούνται οριστικά απορριφθίσες, μέχρις ότου επιτευχθεί σχετική 
πλειοψηφία ή συμπληρωθούν πέντε (5) συνολικά άκαρπες ψηφοφο¬ 
ρίες. 

Στην τελευταία αυτή περίπτωση των πέντε (5) άκαρπων ψηφοφο¬ 
ριών, αν οι ψηφοφορίες έγιναν για την απονομή συγκεκριμένου βρα¬ 
βείου, το βραβείο αυτό δεν απονέμεται με την επιφύλαξη της διατάξεως 
της επόμενης παρ. 7. Αν οι ψηφοφορίες έγιναν για την λήψη αποφάσεως 
πάνω σ’ οποιοδήποτε άλλο θέμα, ενεργείται κλήρωση ανάμεσα στις προ¬ 
τάσεις που ισοψήφισαν στην πέμπτη ψηφοφορία. 

6. Ειδικά στην περίπτωση που τα πρόσωπα ή οι ταινίες που ισοψή- 
φισαν στην πέμπτη ψηφοφορία για απονομή βραβείου είναι μόνο δύο και 
συγκέντρωσαν συνολικά οκτώ τουλάχιστον ψήφους, το βραβείο απονέ- 
μεται και στις δύο. 

' Άρθρο 7. 

Αρμόδιος για την επίλυση κάθε ζητήματος σχετικού με την εφαρμογή 
του κανονισμού και των κειμένων διατάξεων είναι ο Γραμματέας του 
φεστιβάλ ελληνικού κινηματογράφου. 

Άρθρο 8. 

1. Τα βραβεία που απονέμει η κριτική επιτροπή είναι ηθικά και όχι 
χρηματικά, που είναι τα εξής: 

α) Βραβείο ταινίας μεγάλου μήκους που απονέμεται στον παραγωγό. 

β) Βραβείο ταινίας ντοκυμανταίρ μεγάλου μήκους που απονέμεται 
στον παραγωγό και στον σκηνοθέτη. 

γ) Βραβείο σκηνοθεσίας ταινίας μεγάλου μήκους που απονέμεται στο 
σκηνοθέτη. 

δ) Βραβείο σκηνοθεσίας ταινίας μεγάλου μήκους πρωτοεμφανιζό- 
μενου σκηνοθέτη που απονέμεται ατο σκηνοθέτη. 

ε) Βραβείο φωτογραφίας ταινίας μεγάλου μήκους που απονέμεται 
στο διευθυντή φωτογραφίας. 

στ) Βραβείο ερμηνείας γυναικείου ρόλου ταινίας μεγάλου μήκους που 
απονέμεται στην ηθοποιό. 


ζ) Βραβείο ερμηνείας ανδρικού ρόλου ταινίας μεγάλου μήκους που 
απονέμεται στον ηθοποιό. 

η) Βραβείο σεναρίου ταινίας μεγάλου μήκους που απονέμεται στο σε¬ 
ναριογράφο. 

θ) Ειδικά βραβεία στη διάθεση της επιτροπής απονεμόμενα κατά την 
απόλυτη κρίση της για εξαιρετικές επιτεύξεις στους τομείς: μουσική, 
σκηνογραφία, ενδυματολογία, μοντάζ, ηχοληψία, δεύτερος ρόλος, μακι¬ 
γιάζ, ειδικά εφέ κ.λπ. 

2. Με απόφαση της οργανωτικής επιτροπής καθορίζεται το περιεχό¬ 
μενο και τύπος του διπλώματος ή μεταλλίου κ.λπ. που συνοδεύει κάθε 
βράβευση. 

Άρθρο 9. 

1. Κατά τη διάρκεια του φεστιβάλ ελληνικού κινηματογράφου λει¬ 
τουργεί ανοιχτή οθόνη με την ευθύνη της οργανωτικής επιτροπής του 
φεστιβάλ όπου μπορεί κάθε Έλληνας παραγωγός ή σκηνοθέτης να προ¬ 
βάλλει στην ταινία του. 

2. Για τις ταινίες αυτές ισχύει η παρ. 3 του άρθρου 4 του κανονισμού 
αυτού. 

Άρθρο 10. 

Η γραμματεία του φεστιβάλ καθορίζει και καταβάλλει σε βάρος των 
πιστώσεων του προϋπολογισμού της κατ’ αποκοπήν αποζημίωση και 
τυχόν δαπάνες ταξιδιού, στέγης ή έξοδα παραστάσεως στα μέλη της ορ¬ 
γανωτικής, της προκριματικής και κριτικής επιτροπής, καθώς και 
στους γραμματείς - πρακτικογράφους των εν λόγω επιτροπών. 

Άρθρο 11. 

Το «φεστιβάλ ελληνικού κινηματογράφου» βαρύνεται με τα έξοδα με¬ 
ταφοράς και ασφαλίσεως των ταινιών τόσο κατά την αποστολή όσο και 
κατά την επιστροφή τους καθώς και με τα έξοδα αποθηκεύσεως και 
ασφαλίσεως των ταινιών στην έδρα τους. 

Το φεστιβάλ είναι υπεύθυνο για τη φύλαξη των ταινιών και του υπό¬ 
λοιπου κινηματογραφικού υλικού μέχρις ότου επιστραφούν στο δι¬ 
καιούχο παραγωγό. 

Κάθε προηγούμενη απόφαση περί κανονισμού λειτουργίας φεστιβάλ 
ελληνικού κινηματογράφου και τροποποιήσεώς του παύει να ισχύει. 

Άρθρο 12. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 4 Αυγούστου 1987 

Η ΥΠΟΥΡΓΟΣ 

Α. Μ. Μ. ΜΕΡΚΟΥΡΗ 

Αριθ. 31867 (10) 

Χρηματοδότηση από τον ΟΑΕΔ του Δήμου Κιλκίς των Κοινοτήτων Κε¬ 
ραμιδιού Μαγνησίας, Μοσχάτου Καρδίτσας, Μητροπόλεως Καρδί¬ 
τσας και ΤΟΕΒ Φερών - Πέπλου, για την εκτέλεση κοινωφελών 
έργων προς απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξής της 
χώρας και τροποποίηση συναφών διατάξεων». 

2. Την κοινή απόφαση, αριθμ. 31062/86, των Υπουργών Εθνικής 
Οικονομίας και Εργασίας «Έγκριση διάθεσης ποσού από κεφάλαια του 
ΟΑΕΔ για την εκτέλεση κοινωφελών έργων». 

3. Το 102444/8.7.87 έγγραφο του ΟΑΕΔ, με το οποίο μας υπέ¬ 
βαλε απόσπασμα πρακτικών της 258/30.6.87 συνεδρίασης του Διοι¬ 
κητικού Συμβουλίου, κατά την οποία αποφασίστηκε η υποβολή πρό¬ 
τασης γ.α τη χρηματοδότηση εκ μέρους του ΟΑΕΔ του Δήμου Κιλκίς, 
των Κοινοτήτων Κεραμιδιού Μαγνησίας, Μοσχάτου Καρδίτσας, Μη¬ 
τροπόλεως Καρδίτσας και ΤΟΕΒ Φερών - Πέπλου, με τα ποσά του 
1.100.000 δρχ., 550.000 δρχ-, 130.000 δρχ., 300.000 δρχ., 
4.200.000 δρχ., αντίστοιχα με τη μορφή συνεισφοράς, για την εκτέ¬ 
λεση κοινωφελών έργων προς απασχόληση ανέργων, αποφασίζουμε: 

Εγκρίνουμε τη χορήγηση των παρακάτω ποσών, από τον ΟΑΕΔ, 
στους εξής φορείς, με τη μορφή συνεισφοράς, για την εκτέλεση κοινω¬ 
φελών έργων, προς απασχόληση ανέργων. 

1. Δήμος Κιλκίς: Ποσό ενός εκατομμυρίου εκατό χιλιάδων 
(1.100.000) δρχ. προς απασχόληση είκοσι οκτώ (28) ανέργων. 
Περιγραφή έργων 

- Διαμόρφωση πλατείας Κιλκίς. 

- Διαμόρφωση ανάπλασης κοινοχρήστων χώρων στο λόφο Αγ. Γε- 
ωργίου. 

- Ανασκαφές Αρχαιολογικού χώρου Δήμου Κιλκίς. 

Για την κατασκευή των παραπάνω έργων, θ’ απαιτηθεί το ποσό των 
πέντε εκατομμυρίων (5.000.000) δρχ., και θα πραγματοποιηθούν συ¬ 
νολικά επτακόσια τριάντα πέντε (735) ημερομίσθια. 

2. Κοινότητα Κεραμιδίς. Μαγνησίας: Ποσό πεντακοσίων πενήντα 
χιλιάδων (550.000) δρχ. προς απασχόληση δέκα (10) ανέργων. 

Περιγραφή έργου: 

- Εσωτερική οδοποιία. 

Για την κατασκευή του παραπάνω έργου, θ’ απαιτηθεί το ποσό του 
ενός εκατομμυρίου (1.000.000) δρχ. και θα πραγματοποιηθούν συνο¬ 
λικά τριακόσια πενήντα (350) ημερομίσθια. 

3. Κοινότητα Μοσχάτου Καρδίτσας: Ποσό εκατόν τριάντα χιλιάδων 
(130.000) δρχ. προς απασχόληση οκτώ (8) ανέργων. 

Περιγραφή έργου: 

Κατασκευή σκάλας από σκυρόδεμα. 

Για την κατασκευή του παραπάνω έργου, θ’ απαιτηθεί το ποσό των 
οκτακόσιων πενήντα χιλιάδων (850.000) δρχ. και θα πραγματοποιη¬ 
θούν συνολικά ογδόντα τέσσερα (84) ημερομίσθια. 

4. Κοινότητα Μητροπόλεως Καρδίτσας: Ποσό τριακοσίων χιλιάδων 
(300.000) δρχ. προς απασχόληση έντεκα (11) ανέργων. 

Περιγραφή έργων 

- Τσιμεντόστρωση κοινοτικών οδών. 

- Κατασκευή τσιμενταυλάκων. 

Για την κατασκευή των παραπάνω έργων θ’ απαιτηθεί το ποσό του 
ενός εκατομμυρίου εννιακοσίων χιλιάδων (1.900.000) δρχ. και θα 
πραγματοποιηθούν συνολικά εκατόν εννενήντα έξι (196) ημερομί¬ 
σθια. 

5. ΤΟΕΒ Φερών - Πέπλου: Ποσό τεσσάρων εκατομμυρίων διακο- 
σίων χιλιάδων (4.200.000) δρχ. προς απασχόληση είκοσι τριών (23) 
ανέργων. 

Πεο'γραφή έργου: 

Συντήρηση - Λειτουργία αρδευτικού (στραγγιστικού) δικτύου αρμο¬ 
διότητας ΤΟΕΒ Φερών - Πέπλου για το έτος 1987. 

Για την κατασκευή του παραπάνω έργου θ’ απαιτηθεί το ποσό των 
έντεκα εκατομμυρίων διακοσίων σαράντα τριών χιλιάδων εκατόν εβδο¬ 
μήντα (11.243.170) δρχ. και θα πραγματοποιηθούν συνολικά δύο χι¬ 
λιάδες επτακόσια ενενήντα (2.790) ημερομίσθια. 

Η χρηματοδότηση αυτή θα δοθεί στους παραπάνω φορείς με τους 
όρους και προϋποθέσεις που ορίζει η 30701/10.4.87 (ΦΕΚ 206, τ.Β' 
της 22.4.87) κοινή απόφαση των Υπουργών Εθνικής Οικονομίας και 
Εργασίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Ιουλίου 1987 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Κ. ΣΗΜΙΤΗΣ Κ. ΠΑΠΑΝΑΓΙΩΤΟΥ 


Αριθ. 21419/4406/87 (11) 

Τροποποίηση της 45850/12187/30.12.1985 απόφαση περί συγκρό¬ 
τησης Τριμελούς Υπηρεσιακού Συμβουλίου Προσωπικού του Υπουρ¬ 
γείου Μεταφορών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 4, 5 και 221 του Π.Δ/τος 611/1977 
περί Υπαλληλικού Κώδικα. 

2. Τις διατάξεις του άρθρου 10 του Ν. 1232/1982 «περί επανα¬ 
φοράς σε ισχύ, τροποποίηση και συμπλήρωση των διατάξεων του Ν.Δ. 
4352/64 και άλλες διατάξεις». 

3. Τις διατάξεις της παρ. 1 του άρθρου 11 του Ν. 1256/82 «Για την 
πολυθεσία, την πολυαπασχόληση και την καθιέρωση ανωτάτου ορίου 
απολαβών στο Δημόσιο Τομέα καθώς και για το Ελεγκτικό Συνέδριο, 
το Νομικό Συμβούλιο του Κράτους και άλλες διατάξεις». 

4. Τις διατάξεις της παρ. 12 του άρθρου 14 του Ν. 1586/86. 

5. Τις διατάξεις του Π.Δ. 985/77 «περί Οργανισμού του Υπουρ¬ 
γείου Συγκοινωνιών» όπως τροποποιήθηκε μεταγενέστερα. 

6. Την 23579/3867/24.6.1982 (ΦΕΚ 445/Β/24.6.82) κοινή 
απόφαση των Υπουργών τ. Συγκοινωνιών και Προεδρίας της Κυβέρ¬ 
νησης «περί συγχώνευσης Υπηρεσιακών και Υπηρεσιακών Πειθαρ¬ 
χικών Συμβουλίων του Υπουργείου τ. Συγκοινωνιών». 

7. Την 45850/22187/30.12.85 (ΦΕΚ 813/Β/31.12.85) από¬ 
φαση του Υπουργού Μεταφορών και Επικοινωνιών περί συγκρότησης 
Τριμελούς Υπηρεσιακού Συμβουλίου Προσωπικού του Υπουργείου Με¬ 
ταφορών και Επικοινωνιών, όπως τροποποιήθηκε αργότερα. 

8. Το 3294/15.6.1987 έγγραφο του Εφετείου Αθηνών, αποφασί¬ 
ζουμε: 

Τροποποιούμε μερικώς την 45850/12187/85 (ΦΕΚ 813/Β/ 
31.12.85) απόφαση περί συγκροτήσεως Τριμελούς Υπηρεσιακού Συμ¬ 
βουλίου Προσωπικού του Υπουργείου Μεταφορών και Επικοινωνιών 
και ορίζουμε ως αναπληρωτή του Προέδρου του Συμβουλίου (Γενικού 
Γραμματέα του Υπουργείου), τον Παύλο Ζιάννη, Πρόεδρο Εφετών 
Αθηνών, σε αντικατάσταση του Βασιλείου Πιμπλή, Προέδρου Εφετών, 
που παραιτήθηκε από τη θέση του δικαστικού λειτουργού. 

Κατά τα λοιπά ισχύει η 45850/12187/1985 απόφαση όπως τρο¬ 
ποποιήθηκε αργότερα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Ιουλίου 1987 

Ο ΥΠΟΥΡΓΟΣ 

ΚΩΣΤΑΣ ΜΠΑΝΤΟΥΒΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



